използвания за търговското наименование и съставния термин.
 Член 5
 Разреждане на спиртна напитка
 За целите на член 10, параграф 2 от Регламент (ЕО) No 110/2008 намаляването на алкохолното съдържание на спиртна напитка под минималното алкохолно съдържание, установено за тази спиртна напитка в съответната категория от приложение II към посочения регламент, изключително чрез добавяне на вода, се счита за разреждане.
 ГЛАВА III
 ГЕОГРАФСКИ УКАЗАНИЯ
 Член 6
 Заявление за регистрация на географско указание
 Заявлението за регистрация на географско указание в приложение III към Регламент (ЕО) No 110/2008 се представя на Комисията и се състои от:
 а)
 формуляра за заявление по образеца, посочен в приложение I към настоящия регламент;
 б)
 техническото досие по образеца, посочен в приложение II към настоящия регламент;
 в)
 основните спецификации от техническото досие, посочено в буква б).
 Член 7
 Трансгранични заявления
 1. Когато трансграничното географско указание включва само държави членки, съответното заявление се подава съвместно или от една от държавите членки от името на останалите. В последния случай заявлението включва документ от всяка от останалите засегнати държави членки, с който тя разрешава на държавата членка, подаваща заявлението, да действа от нейно име.
 Когато трансграничното заявление включва само трети страни, заявлението се подава до Комисията или от един от заявителите от името на останалите, или от една от третите страни от името на останалите и включва:
 а)
 доказателствата за защита в съответните трети страни; и
 б)
 документ от всяка от останалите засегнати трети страни, с който тя разрешава на третата страна, подаваща заявлението, да действа от нейно име.
 Когато трансграничното географско указание включва най-малко една държава членка и поне една трета страна, заявлението се подава до Комисията от една от държавите членки или от органи или частноправни субекти на третата страна и включва:
 а)
 доказателствата за защита в съответните трети страни; и
 б)
 документ от всяка от засегнатите държави членки или трети страни, с който тя разрешава на страната, подаваща заявлението, да действа от нейно име.
 2. Държавата членка или органът или частноправният субект от съответната трета страна, които изпращат до Комисията трансгранично заявление, получават всички издадени от Комисията уведомления или решения.
 Член 8
 Получаване на заявлението
 1. Датата на подаване на заявлението е датата на получаването му от Комисията.
 2. Държавата членка или органът или частноправният субект на съответната трета страна получават потвърждение за получаването на заявлението, в което се посочват най-малко следните данни:
 а)
 номерът на досието;
 б)
 наименованието, което трябва да бъде регистрирано;
 в)
 броят на получените страници;
 г)
 датата на получаване на заявлението.
 Член 9
 Установени географски указания
 1. Ако техническото досие за установено географско указание, предоставено съгласно член 20, параграф 1 от Регламент (ЕО) No 110/2008, не доказва, че са спазени изискванията, определени в член 15, параграф 1 от посочения регламент, Комисията определя срок за неговото изменение или оттегляне, или за изпращане на коментари от страна на държавата членка.
 2. Ако тези пропуски не бъдат отстранени от държавата членка в упоменатия в параграф 1 срок, се счита, че техническото досие не е било внесено и се прилага член 20, параграф 3 от Регламент (ЕО) No